s
d
Item wantmen bevindt inden ptocholle ende register onder peten en diericke
der stad clerken van loeven int jair ons hen m cccc en derthien vijf daghe
in januario dat jan wilen de ridde gecocht en vercregen hadde jeghen
jacob venbruden en wilen joffrouwe margriete sinen wive en joffrouwe heylwige
weduwe enghelbrechts wilen puttarts de erflicheyt vander helecht ende
vande achtenste gedeelte der woeninghe mette huyse hoven en met alle sine
toebehoirte voe en achter gelege inde dorpstrate tusschen de goede lodewijcs
de bardmake ende de goede willems wilen vanden bogarde streckende achter
wart met eenre porten ende met ene duyfhuyse tot in coelhem welke
helecht en achtenste deel vanden goeden voirscr hen aengestorven was na de
doet wilen joffrouwe lijsbette thuys wijf des voirs wilen jans ridders en
dair af de voirs wilen jan de ridde sijnre tocht voe gederft en afgegaen
was gelijc tvoirs register clairlic inheeft en begrijpt dat gevesticht is voe
janne vanden borchove en janne vanden tymple doen tertijt scepen va loeve
Ende men de brieve vander voirs goedingen niet vinden en can noch oec men
niet en weet noch begherinx in en bevindt noch ghevuelen en can dat
de voirs wilen jan de ridde der voirs goede wed ghederft en hem dair af
yegherinx ontgoedt heeft So is te des tijt om beters wille verdraghen
ind stat rade van loeven dat de nacemelinge des voirs wilen jans ridders
peysselic en vredelic bliven selen inde helecht en int achtenste gedeelte der goede
voirs na begrijp en tenour vande prochocolle en register voirscr met
wedstaende datme de voirs brieve niet en weet noch en vindt ten wae
datmen namaels brieve vonde dat de voirs wile jan de ridde der voirs helecht
en achtenste gedeelte vande voirs goede gederft en hem dair af ontgoedt hadde
also na den rechte dat behoerde hier waen bi jan de witte burgmeest
gielijs de rike joes absoloens jacob uute lyemighe jan pynnoc de jongse
jan vande huffle jan keyenoghe gielijs henmeys henric van corbays
koessen vanden zande ende meer ande vanden rade Item jan van
nethenen en henric vander calstren als scepen van loeven Dit gheschiede
des goensdaighe xvi daghe in oeghstmaent int jair ons hen
i vierhondert en vierentwintich